**סיכום סיור האגודה הישראלית למדע העשבים הרעים כ"ו אייר 27.5**

נפגשנו כ-80 חברי אגודה ואורחים ב"חוות עדן" לקפה ומאפה ולקבלת הסבר על הסיור ועל השותפות של דגן-גינוסר.

התחנה הראשונה הייתה חלקת עגבניות לתעשייה בשטחי קיבוץ מעלה גלבוע בניהול דגן-גינוסר. קיבלנו הסבר מ-ד"ר יוסי הירשנהורן על יישום התכשיר "הימאלאיה"ב-5 מועדי ריסוס במהלך הגידול בסה"כ 800 סמ"ק לדונם. באותה חלקה הייתה תצפית של ד"ר חנן אייזנברג, ממנו קיבלנו הסבר, וחוב' וד"ר שייקה קלייפלד וצוות של חברת נטפים עם פקעית דור ב' שכוללת תיחוח של "מוניטור" לפני השתילה ויישום קדרה במינונים נמוכים דרך הטפטוףב-4 מועדים. בשתי החלקות נצפתה הדברה של העלקת בהשוואה לחלקות ביקורת ללא הדברה.

התחנה השנייה הייתה חלקת העגבניות של קיבוץ עין הנציב. קיבלנו הסבר ממשה רצאבי על ההתמודדות עם העלקת באמצעות שימוש בקוטלי העשבים מוניטור וקדרה לפי שיטת הפקעית. החלקה המטופלת הייתה נקיה מעלקת יחסית לחלקה שלא טופלה והייתה משובשת מאד. בנוסף קבלנו הסבר על ההתמודדות עם העשבים, בעקר ירבוזים.

התחנה השלישית הייתה חלקת העגבניות של קיבוץ ניר דויד שבו שוב הודגם השימוש בתכשיר הימאלאיה להדברת העלקת בהצלחה.

התחנה הרביעית הייתה בעין-חרוד איחוד. לאחר שתיה עם כריך ביקרנו עם איתן אביבי מרכז הגד"ש בניסוי של פרופ' דני זמיר ותלמידיו לבדיקת כנות של עגבניות שלא נתקפות ע"י העלקת ופיתוחים חדשים של עגבניות עשירות בליקופן. אח"כ ראינו את חלקת העגבניות של הקיבוץ שמטופלת לפי פקעית דור א' וחלקה שמטופלת לפי פקעית דור ב' שכוללת תיחוח של מוניטור לפני השתילה ויישום קדרה בהרביגציה ב-4 מועדים. החלקות המטופלות היו נקיות מעלקת בהשוואה לביקורת הלא מטופלת. אח"כ ביקרנו בחלקת גזר המטופלת במערכת מודל "כוכבית" שפותחה ע"י אמנון כוכבי ומוריו להדברת עלקת חרוקה בשטחי הגזר ע"י שימוש בתכשיר ראונדאפ במינונים נמוכים לפי ימי מעלה.

הכיבוד לסיור מומן ע"י חברת אפעל ואורגן ע"י רני קליינמן.

תודה רבה.

שאול גרף